# Forma patvirtinta

Kauno miesto savivaldybės

administracijos direktoriaus

2017 m. kovo 23 d.

įsakymu Nr. A-1126

VIEŠŲJŲ PASLAUGŲ TEIKIMO PROJEKTO ĮGYVENDINIMO JUNGTINĖS VEIKLOS (PARTNERYSTĖS) SUTARTIS

## 2017 m. \_\_\_\_\_\_\_\_\_\_\_\_\_\_\_\_\_ d. Nr.

Kaunas

*(Projekto vykdytojo pavadinimas, juridinio asmens kodas, buveinės adresas),* atstovaujamas (-a) (*projekto vykdytojo vadovo ar įgalioto asmens pareigos, vardas, pavardė),* veikiančio (-ios) pagal *(atstovavimo pagrindas)* (toliau – Vykdytojas ),

*(projekto partnerio pavadinimas, juridinio asmens kodas, buveinės adresas)* atstovaujamas (-a) (*projekto partnerio vadovo ar įgalioto asmens pareigos, vardas, pavardė)*, veikiančio (-ios) pagal *(atstovavimo pagrindas) (toliau – Partneris)*,

*(įrašyti tiek partnerių, kiek reikia)*

toliau visi kartu vadinami šalimis, sudarė šią sutartį (toliau – Sutartis), kuria susitarė dėl bendros visoms pusėms naudingos, įstatymams neprieštaraujančios veiklos.

**I SKYRIUS**

**BENDROSIOS NUOSTATOS**

1. Šalys, kooperuodamos savo patirtį, žinias, finansinius, materialinius, techninius išteklius, įsipareigoja veikti bendrai, įgyvendindamos iš Kauno miesto savivaldybės biudžeto lėšų finansuojamą projektą *(projekto pavadinimas)* (toliau – Projektas).

2. Vykdydamos Sutartį šalys išlaiko savo juridinį savarankiškumą, naujas juridinis asmuo nesteigiamas.

3. Vykdydamos Sutartį ir įgyvendindamos Projektą šalys Kauno miesto savivaldybės administracijai (toliau – Finansuotojas) turės solidarios prievolės skolininkų teises ir pareigas bei solidariai atsakys už prievolių neįvykdymą.

**II SKYRIUS**

**ŠALIŲ ĮSIPAREIGOJIMAI**

4. Šalių bendradarbiavimo vykdant Sutartį ir įgyvendinant Projektą įnašas yra veikla. Įnašai turtu, pinigais pagal Sutartį nėra daromi, išskyrus aiškiai Sutartyje aptartus atvejus.

5. Turtas, sukurtas ar įgytas kaip jungtinės šalių veiklos rezultatas (įskaitant intelektinę nuosavybę, Projekto rezultatus ir kita), įgyvendinus Projektą tampa Vykdytojo nuosavybe, išskyrus aiškiai Sutartyje aptartus atvejus.

6. Šalys įsipareigoja tinkamai vykdyti įsipareigojimus, nustatytus Sutartyje ir galiojančiuose Lietuvos Respublikos teisės aktuose.

7. Vykdytojas įsipareigoja:

7.1. Projekto įgyvendinimo metu reguliariai konsultuotis su Partneriu bei nuolat jį informuoti apie Projekto įgyvendinimo eigą;

7.2. vykdyti Projekto finansavimo sutartį, įtraukti į apskaitą ir administruoti Projekto biudžeto lėšas, viešinti Projekto veiklą, vykdyti kitas Vykdytojui Projekto finansavimo sutartyje numatytas veiklas;

7.3. *(nurodyti kitą piniginį ar nepiniginį įnašą (t. y. prekės, paslaugos, darbai ir pan.), kuris reikalingas Projektui vykdyti)*;

7.4. (*nurodyti kitas tinkamam Projekto vykdymui būtinas pareigas).*

8. Partneris įsipareigoja:

8.1. viešinti Projektą savo interneto puslapyje ir per kitus turimus informacijos šaltinius tikslinėms grupėms;

8.2. Vykdytojui teikti visą informaciją, reikalingą Projektui įgyvendinti;

8.3. tinkamai vykdyti Partneriui skiriamų finansavimo lėšų apskaitą;

8.4. neperleisti savo teisių ir įsipareigojimų pagal Sutartį tretiesiems asmenims be kitų šalių raštiško sutikimo;

8.5. *(nurodyti kitą piniginį ar nepiniginį įnašą (t. y. prekės, paslaugos, darbai ir pan.), kuris reikalingas Projektui vykdyti)*;

8.6. (*nurodyti kitas Projekto tinkamam vykdymui būtinas pareigas).*

9. Bendros šalių pareigos:

9.1. tinkamai ir laiku atlikti visus veiksmus, reikalingus bendrai veiklai vykdyti;

9.2. paskirti asmenį, atsakingą už tinkamą Projekto vykdymą ir veiklų koordinavimą;

9.3. vykdyti šalių įsipareigojimus, laikantis Projekto įgyvendinimo terminų ir Projekto finansavimo sutarties sąlygų;

9.4. vykdant bendrą veiklą, teikti kitoms šalims reikalingą informaciją, žinias ir dokumentus, pagrindžiančius veiklų įgyvendinimą bei patirtų išlaidų tinkamumą;

9.5. naudoti gautas finansavimo lėšas tik Projektui įgyvendinti;

9.6. *(nurodyti kitą piniginį ar nepiniginį įnašą (t. y. prekės, paslaugos, darbai ir pan.), kuris reikalingas Projektui vykdyti);*

9.7. (*nurodyti kitas Projekto tinkamam vykdymui būtinas pareigas).*

**III SKYRIUS**

**BENDRŲ REIKALŲ TVARKYMAS**

10. Vykdytojas įgaliojamas:

10.1. pasirašyti Projekto finansavimo sutartį su Finansuotoju, įtraukti į apskaitą ir administruoti Projekto lėšas, viešinti Projekto veiklą, vykdyti kitas Vykdytojui Projekto finansavimo sutartyje numatytas veiklas;

10.2. tvarkyti šalių bendros veiklos einamuosius reikalus, taip pat atstovauti šalims palaikant santykius su Finansuotoju bei trečiaisiais asmenimis;

10.3. veikti šalių vardu, atstovauti, pasirašyti sutartis ir kitus dokumentus, susijusius su Projektu. Visi bendrą veiklą vykdant sudaryti sandoriai sukelia įsipareigojimus visoms šalims.

11. Vykdytojas kontroliuoja, ar bendra veikla vykdoma darniai ir harmoningai.

12. Kiekviena šalis turi teisę susipažinti su visais Projekto įgyvendinimo dokumentais.

13. Šalys negalės parduoti, perleisti, įkeisti turto ar kitokiu būdu suvaržyti daiktinių teisių į turtą, kuriam įsigyti yra skiriamos Projekto lėšos, vienus metus nuo Projekto įgyvendinimo laikotarpio pabaigos.

14. (*Nurodyti kitas Projekto tinkamam vykdymui būtinas pareigas).*

**IV SKYRIUS**

**ŠALIŲ ATSAKOMYBĖ**

15. Šalys pagal prievoles, susijusias su Projekto vykdymu, Finansuotojui ir tretiesiems asmenims atsako solidariai.

16. Visos išlaidos ir nuostoliai, susiję su konkrečiais Vykdytojo ar Partnerio įsipareigojimais, tenka atitinkamai Vykdytojui ar Partneriui, išskyrus atvejį, jei tokios išlaidos (nuostoliai) yra patirtos dėl kitos šalies kaltės. Tokiu atveju minėtas išlaidas (nuostolius) atlygina kaltoji šalis. Tuo atveju, jei nustatoma abipusė šalių kaltė, išlaidos (nuostoliai) dalijamos tarp šalių proporcingai jų kaltei.

17. Partneris, patyręs netinkamų finansuoti Projekto išlaidų, jas padengia pats. Vykdytojas už Partnerio patirtas netinkamas Projekto išlaidas neatsako;

18. Vykdytojas ar Partneris, nevykdę ir (ar) netinkamai vykdę Sutartyje nustatytus įsipareigojimus, atlygina kitai šaliai jos patirtas tiesiogines išlaidas ir nuostolius.

19. Jokie Sutarties pakeitimai ar kiti susitarimai tarp šalių neturės įtakos šalių atsakomybei ir negalės būti panaudoti kaip atsikirtimai prieš Finansuotoją dėl netinkamo pagal Projekto finansavimo sutartį numatytų sutartinių įsipareigojimų vykdymo.

**V SKYRIUS**

**SUTARTIES GALIOJIMAS, KEITIMAS IR NUTRAUKIMAS**

20. Sutartis įsigalioja jos pasirašymo dieną ir galioja iki visiško Projekto finansavimo sutarties įvykdymo.

21. Įsigaliojus Projekto finansavimo sutarčiai, Sutartį pakeisti galima, jei pakeitimas neturės esminės įtakos priimtam sprendimui dėl Projekto finansavimo ir neprieštaraus Projekto finansavimo sutarties nuostatoms. Sutartis keičiama rašytiniu šalių susitarimu, kuris turi būti suderintas su Finansuotoju.

22. Šalis turi teisę reikalauti nutraukti Sutartį, jeigu:

22.1. kita šalis iš esmės ją pažeidžia;

22.2. norinti nutraukti Sutartį šalis dėl svarbių priežasčių nebegali jos vykdyti.

23. Norėdama nutraukti Sutartį 22 punkte numatytais pagrindais, šalis turi apie tai raštu informuoti kitą šalį likus ne mažiau kaip 30 dienų iki Sutarties nutraukimo dienos. Per šį terminą šalys turi dėti visas pastangas, kad dėl Sutarties nutraukimo būtų patirta kuo mažiau nuostolių.

24. Sutarties 22.1 papunktyje nustatytu atveju – kaltoji šalis, o Sutarties 22.2 papunktyje nustatytu atveju – norinti Sutartį nutraukti šalis privalo atlyginti visas kitos šalies patirtas išlaidas ir nuostolius, susijusius su Sutarties nutraukimu ir įsipareigojimų pagal Projekto finansavimo sutartį, įvykdymu.

**V SKYRIUS**

**BAIGIAMOSIOS NUOSTATOS**

25. Šalys susitaria visą informaciją, gautą vykdant Sutartį, laikyti konfidencialia ir neatskleisti tretiesiems asmenims be kitų šalių raštiško sutikimo. Konfidencialumo įsipareigojimai išlieka galioti ir pasibaigus Sutarties galiojimo laikui, iki atskiro susitarimo tarp šalių dėl galiojimo laiko pabaigos. Šio punkto nuostatos netaikomos, kai perduoti informaciją tretiesiems asmenims reikalauja Lietuvos Respublikos įstatymai.

26. Sutartis sudaryta *(įrašyti skaičių)* egzemplioriais, po vieną kiekvienai šaliai. Visų egzempliorių teisinė galia yra vienoda. Patvirtinta Sutarties kopija pateikiama Finansuotojui.

27. Visus šalių tarpusavio santykius, atsirandančius iš Sutarties ir neaptartus joje, reglamentuoja Lietuvos Respublikos įstatymai ir kiti teisės aktai.

28. Ginčai, kylantys iš Sutarties, sprendžiami derybomis. Jei šalys ginčo neišsprendžia per 30 dienų, bet kuri šalis gali kreiptis į teismą dėl teisių gynimo. Sutarčiai taikoma Lietuvos Respublikos teisė.

**VI SKYRIUS**

**ŠALIŲ JURIDINIAI ADRESAI IR PARAŠAI**

**Vykdytojas Partneris**

(Juridinio asmens pavadinimas) *(Juridinio asmens pavadinimas)*

Kodas Kodas

*(Adresas)* *(Adresas)*

Sąsk. Nr. Sąsk. Nr.

*(Bankas)* *(Bankas)*

Banko kodas Banko kodas

Tel. Tel.

*(Atstovaujančio asmens pareigos) (Atstovaujančio asmens pareigos)*

 A. V. A. V.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(parašas) (parašas)*

*(Vardas ir pavardė) (Vardas ir pavardė)*

*(Įrašyti tiek partnerių, kiek reikia)*